Diari Oficial de la Generalitat Valenciana


Sumari del DOGV 8634, del 13-09-2019 (2019/8552)

RESOLUCIÓ de 7 de setembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen beques per a la realització de pràctiques professionals en la Direcció General d'Infància i Adolescència.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8634

Data del DOGV
:   13-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8552


Data del document
:   07-09-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 7 de setembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen beques per a la realització de pràctiques professionals en la Direcció General d'Infància i Adolescència. [2019/8552]  
Dins del marc normatiu establit pel Decret 132/2009, de 4 de setembre, del Consell, pel qual es regula la concessió de beques, desenvolupat per l'Ordre 17/2011, de 6 maig, de la Conselleria de Justícia i Administracions Públiques, es va dictar l'Ordre 3/2017, de 6 de juny, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de beques per a la realització de pràctiques professionals en la direcció general amb competència en matèria d'infància i adolescència.  
L'article 3 d'aquesta última ordre disposa que les beques es convocaran per mitjà d'una resolució de la persona titular de la conselleria amb competències en matèria d'infància i adolescència.  
L'impuls de les polítiques públiques d'infància i adolescència per part de l'Administració del Consell determina la necessitat de formació de joves professionals en aquesta matèria.  
Per tot això, en l'exercici de la competència atribuïda per l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 24 del Decret 105/2019, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), resolc:  
  
  
Primer. Objecte i condicions de concessió  
1. Es convoquen, en règim de concurrència competitiva, dues beques per a realitzar pràctiques professionals en la Direcció General d'Infància i Adolescència a partir de l'exercici 2019:  
a) Una beca per a una persona llicenciada o graduada en psicologia, a fi de realitzar pràctiques en matèria de promoció de la criança positiva i del bon tracte a la infància, de protecció davant del maltractament infantil i de responsabilitat penal de persones menors d'edat.  
b) Una beca per a una persona llicenciada o graduada en enginyeria informàtica a fi de realitzar pràctiques en matèria de gestió informàtica dels procediments administratius i d'explotació de dades estadístiques.  
  
2. La concessió i les condicions de les beques, així com la realització de les pràctiques s'ajustarà a les disposicions de l'Ordre 3/2017, de 6 de juny, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de beques per a la realització de pràctiques professionals en la direcció general amb competència en matèria d'infància i adolescència, publicades en el DOGV número 8060, de 12 de juny de 2017 (d'ara endavant, Ordre 3/2017).  
3. Les persones adjudicatàries de les beques hauran de tindre, a més de la titulació requerida, la resta dels requisits previstos en l'article 2 de l'Ordre 3/2017.  
  
Segon. Finançament i dotació de les beques  
1. Les beques es finançaran a càrrec del programa pressupostari 42.80.22.196.79, capítol IV, línia S5174000 dels pressupostos de la Generalitat per a l'exercici 2019 i el seu equivalent per a l'exercici 2020.  
2. La quantia bruta mensual de la beca serà de 1.064,49 ?, de conformitat amb el que disposa la Resolució de 12 de febrer de 2019, de la Conselleria d'Hisenda i Model Econòmic, per la qual s'estableix la quantitat inicial de percepció, en l'exercici 2019, de les beques sotmeses a l'àmbit d'aplicació del Decret 132/2009, de 4 de setembre, del Consell. No obstant això, com disposa aquesta resolució, aquesta quantitat haurà de ser incrementada, si escau, amb l'increment salarial addicional de conformitat amb el que s'estableix en la disposició addicional tercera del Decret llei 1/2019, de 18 de gener, del Consell. Sobre l'import brut ha de realitzar-se la retenció corresponent a compte de l'Impost sobre la Renda de les Persones Físiques, i també la corresponent cotització a la Seguretat Social en els termes establits en el Reial decret 1493/2011, de 24 d'octubre, i en la resta de normativa aplicable.  
  
3. De conformitat amb el Reial decret 1493/2011, de 24 d'octubre, la quota empresarial de la Seguretat Social de la persona adjudicatària de la beca es finançarà a càrrec de la mateixa aplicació i codi de línia esmentats en el punt 1 d'aquest apartat, per l'import que corresponga d'acord amb la normativa vigent en la matèria.  
4. La quantia màxima global destinada a aquestes beques no podrà superar les quantitats següents, llevat que siguen prorrogades o que els siga aplicable l'increment previst en la Resolució de 12 de febrer de 2019, de la Conselleria d'Hisenda i Model Econòmic:  
Anualitat 2019: 2.225,80 -  
Anualitat 2020: 24.483,80 -  
  
Tercer: Duració de la beca  
1. La resolució de concessió de la beca especificarà el dia de començament, que no podrà ser anterior a l'1 de desembre de 2019. La beca tindrà una duració de dotze mesos, comptadors a partir d'aqueix dia.  
2. No obstant això, podrà prorrogar-se, mitjançant una o diverses resolucions expresses, fins a un període màxim total de dotze mesos addicionals, sempre que hi haja crèdit adequat i suficient en els pressupostos de la Generalitat per als exercicis als quals afecte la pròrroga i que es donen les condiciones previstes a l'article 14 de l'Ordre 3/2017.  
  
Quart. Termini i forma de presentació de les sol·licituds  
1. El termini de presentació de sol·licituds serà de quinze dies comptadors a partir de l'endemà de la publicació d'aquesta resolució en el Diari Oficial de la Generalitat Valenciana.  
2. Les sol·licituds hauran de presentar-se de la forma prevista en l'article 5.1 de l'Ordre 3/2017, mitjançant un model normalitzat, preferentment per via electrònica, en la seu electrònica de la Generalitat, https//sede.gva.es, que s'indiquen a través de l'apartat serveis en línia, i buscaran el tràmit de sol·licitud de la beca dissenyat a aquest efecte, o bé hi accediran directament a través de l'adreça d'internet http://www.gva.es. Per a la presentació per via telemàtica, la persona sol·licitant haurà de disposar d'un certificat de signatura electrònica avançada, o d'algun altre dels sistemes d'identificació admesos en la seu electrònica de la Generalitat, https//sede.gva.es, sense perjudici de la normativa establida amb caràcter general sobre la presentació de sol·licituds, comunicacions i escrits davant les administracions públiques.  
  
Cinqué. Documentació que s'ha d'adjuntar a la sol·licitud  
1. Juntament amb la sol·licitud únicament s'haurà d'adjuntar el currículum. Les persones seleccionades per a la fase d'entrevista hauran de presentar la documentació acreditativa dels mèrits detallats en el currículum en el moment en què acudisquen a realitzar-la.  
2. En el currículum s'especificarà: la nota mitjana ponderada obtinguda en els estudis de grau o llicenciatura; els restants títols acadèmics oficials obtinguts que no constituïsquen un requisit per accedir a la beca; el nivell més alt de coneixement del valencià aconseguit, d'acord amb els títols expedits o homologats per la Junta Qualificadora de Coneixements del Valencià; el nivell de coneixement d'idiomes oficials de la Unió Europea, d'acord amb el Marc Europeu Comú de Referència per a les Llengües; així com l'experiència professional i els cursos de formació que tinguen relació amb l'objecte de la beca. Dels mèrits per experiència professional i per cursos de formació, haurà de fer-se constar informació suficient per a determinar la seua relació amb les matèries objecte de la beca. Respecte dels cursos de formació s'especificarà, així mateix, l'organisme oficial o centre reconegut que els ha impartits.  
3. Les persones interessades a optar a totes dues beques hauran de presentar una sol·licitud i un currículum diferent per a cadascuna d'aquestes, en el qual els mèrits al·legats s'adequaran, en cada cas, a les matèries objecte de la beca.  
  
Sisé. Dades de caràcter personal  
1. Les dades personals de les persones sol·licitants, recollits en el transcurs del procediment, s'inclouran en el fitxer de dades de caràcter personal denominat Beques de pràctiques professionals de la Generalitat, creat per l'Ordre 3/2011, de 8 de novembre, de la Conselleria d'Hisenda i Administració Pública, en els termes i amb les condicions que es recullen en la Llei orgànica 15/1999, de 13 de desembre, de protecció de dades de caràcter personal i en el seu reglament de desenvolupament, aprovat pel Reial decret 1720/2007, de 21 de desembre.  
  
2. Les persones titulars de les dades personals contingudes en aquest fitxer automatitzat poden exercir els seus drets d'accés, rectificació i cancel·lació davant la Direcció General de Tecnologies de la Informació.  
  
Seté. Procés de selecció i criteris de valoració de les sol·licituds  
  
1. El procés de selecció s'ajustarà al que es disposa en l'article 10 de l'Ordre 3/2017.  
2. La valoració es realitzarà d'acord amb els criteris establits en l'article 9 de l'Ordre 3/2017.  
3. Per a accedir a la fase d'entrevista es requerirà una puntuació mínima de 13,5 punts en la fase de valoració de mèrits.  
  
Huité. Mitjans de publicació i notificació dels diferents tràmits  
  
1. La publicació de les llistes previstes en el procés de selecció es farà en la seu electrònica o portal institucional de la Generalitat en internet www.gva.es i també en la pàgina web de la conselleria amb competències en matèria d'infància i adolescència, www.inclusio.gva.es.  
2. La resolució de concessió de les beques es publicaran en les seus electròniques esmentades en l'apartat 1 i en el Diari Oficial de la Generalitat Valenciana. Aquesta publicació tindrà efectes de notificació d'acord amb el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Nové. Termini de resolució i efecte del silenci administratiu  
1. El termini màxim per a tramitar, resoldre i notificar les sol·licituds de beca és de sis mesos, comptadors a partir de l'endemà de la publicació de la convocatòria. Si, una vegada transcorregut aquest termini, no s'haguera notificat la resolució expressa, les persones interessades podran entendre desestimades les seues sol·licituds per silenci administratiu, de conformitat amb el que estableix l'article 55 de la Llei 9/2001, de 27 de desembre, de la Generalitat, de mesures fiscals, de gestió administrativa i financera i d'organització de la Generalitat.  
2. Quan es requerisca a la persona interessada l'esmena de deficiències en la sol·licitud o l'aportació de documents, o d'elements de judici necessaris per a l'acreditació dels requisits o la valoració del mèrit, el termini per a resoldre se suspendrà durant el temps que hi ha entre la notificació del requeriment i el seu compliment efectiu o, en defecte d'això, durant el termini concedit per a l'esmena o l'aportació.  
  
  
Deu. Òrgan competent per a la resolució i recursos  
1. La resolució de concessió o denegació de les beques està delegada en la direcció general amb competència en matèria d'infància i adolescència per Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria.  
2. Les resolucions dictades per delegació indicaran expressament aquesta circumstància i es consideraran dictades per l'òrgan que delega, per la qual cosa esgotaran la via administrativa. En contra es podrà interposar recurs potestatiu de reposició en el termini d'un mes, comptador des de l'endemà de la seua notificació o directament recurs davant l'ordre jurisdiccional contenciós administratiu en el termini de dos mesos, comptadors des de l'endemà de la notificació.  
  
Onze. Efectes  
Aquesta resolució produirà efectes des de l'endemà de la seua publicació en el Diari Oficial de la Generalitat Valenciana  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, comptadors des de l'endemà de la publicació, d'acord amb el que estableix l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant l'òrgan que la dicta en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que consideren pertinent.  
  
València, 7 de setembre de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.